Pettigrew je v svojih študijskih letih na Kolidžu St. Augustine v Raleighu, Severna Karolina, štirikrat postal NCAA prvak v teku na 400 m. Zablestel je na Svetovnem prvenstvu 1991, na katerem si je v teku na 400 m pritekel zlato in temu dodal še srebro v štafeti 4x400 m. Še večji uspeh mu je uspel na Svetovnem prvenstvu 1999 in Poletnih olimpijskih igrah 2000, obakrat je osvojil zlato kolajno. Kasneje je priznal, da je med letoma 1997 in 2001 jemal poživila, zaradi česar so mu (skupaj z ostalimi sotekmovalci iz štafet) kolajni odvzeli.